अलीगढ़ में भाजपा के कार्यकर्ताओं ने मथुरा हिंसा के लिए जिम्मेदार कैबिनेट मंत्री शिवपाल यादव का इस्तीफा मांगा है। अलीगढ़ में गुस्साये भाजपाइयों ने शहर के घण्टा घर से क्लेक्टरेट तक पैदल मार्च निकाला। इसके साथ ही राज्यपाल राम नाईक के नाम संबोधित ज्ञापन जिलाधिकारी को सौंपा। जिसमें भाजपाइयों ने मांग की सूबे के कैबिनेट मंत्री शिवपाल यादव की जिस तरह से जवाहरबाग कांड में संलिप्तता पायी जा रही इससे उन्हें पद पर बने रहने का कोई हक नहीं है। उन्होंने राज्यपाल से आग्रह किया की जल्द से जल्द मंत्री शिवपाल यादव को बर्खास्त करने के साथ ही मथुरा मामले की उचित जांच करायी जाये।